**569. stjórnarfundur BSE 4.3.2019  
haldinn í Búgarði kl. 10.**

Á fundinn voru mætt: Gunnhildur Gylfad. Birgir Arason, Gestur J. Jensson, Helga Hallgrímsdóttir, Aðalsteinn Hallgrímsson fyrsti varamaður og Hákon B. Harðarson annar varamaður. Guðmundur Sturluson boðaði forföll.

1. **Fundargerð** 568. stjórnarfundar frá 4. febrúar samþykkt og undirrituð.
2. **Ársreikningur.** Farið var yfir ársreikning sem hefur verið undirritaður af félagskjörnum skoðunarmönnum og Gesti Jenssyni viðskiptafræðingi sem stjórnarmenn undirrituðu einnig. Samkvæmt ársreikningi er niðurstaða ársins hagnaður um 1.828.097 kr og eignir samtals í árslok 159.068.709.
3. **Verðlaunaveitingar.**  
   Ákveðið að Þröstur og Sara á Moldhaugum fái nautgriparæktarverðlaun BSE fyrir liðið ár, Hákon og Þorbjörg á Svertingsstöðum 2 sauðfjárræktarverðlaun og sprotafyrirtækið Milli Fjöru & Fjalla, sem er rekið af fjölskyldunni í Fagrabæ, fái Hvatningarverðlaunin. Verðlaunin eru pitsahnífar sem listakonan Beate Stormo í Kristnesi smíðar. Þar að auki fá handhafar Hvatningarverðlauna gjafabréf að vermæti 100.000 kr.
4. **Tillögur stjórnar fyrir aðalfund.**  
   Tillögur sem stjórn BSE ákvað að leggja fyrir aðalfund eru um eftirfarandi mál. Sameiningu sæðingarþjónustu í Eyjafirði og S-Þingeyjarsýslu, um að herða enn frekar þær varnir sem Ísland mun beita komi til þess að frumvarp um afnám frystiskyldu verði samþykkt. Tillaga um að segja upp tollasamningi um tollkvóta landbúnaðarvara milli Íslands og ESB vegna forsendubrests. Tillaga þar sem hvatt er til þess að unnið verði áfram að því að láta bjóða í rekstrarvörur bænda til að ná betri kjörum. Tillaga þar sem er skorað á bæjar- og sveitarstjórnir í héraðinu að beita sér fyrir að mötuneyti grunn- og leikskóla noti sem mest af íslensku hráefni. Auk þess verður fjárhagsáætlun fyrir yfirstandandi ár lögð fram. Forsendur áætlunarinnar er m.a. eftirfarandi. Fullt árgjald verði óbreytt sem er 26.000 kr. Lægra gjaldið 6.000 kr. Tímagjald í kortateikningum verði 9.250 kr. Sæðingagjald breytist og lagt til að verði 2.100 kr fyrir hverja sæðingu (var 3.200 kr fyrir fyrstu sæðingu). Í klaufskurði verði komugjald 25.000 og tímagjald 11.800 kr. Í áætluninni er áætlað að tekjur verði rúmlega 89 millj. og gjöld tæpar 88 milljónir.
5. **Undirbúningur aðalfundar**. Lagt verður til við fundinn að Birgir Arason verði fundarstjóri og Helga Hallgrímsdóttir ritari.   
   Fulltrúi stjórnar BÍ Einar Ófeigur Björnsson mætir á fundinn. Einnig koma Jóna Björg Hlöðversdóttir og Baldur Helgi Benjamínsson og segja frá starfi félagsmálanefndar sem skipað var í af stjórn BÍ vegna tillögu sem samþykkt var á Búnaðarþingi um endurskipulagningu þess máls.  
   Fundi slitið kl. 15. SBH.